KONKURSS

AASTA PARIM DOBERMANN

I Üldine

1.1 Aasta parima (AP) dobermanni konkursil võib osaleda Eestis alaliselt elav dobermann, kelle omanikest vähemalt üks on EDÜ liige.

1.2 Konkursi kategooriad jagunevad kolmeks:

* AP näitusekoer
* AP töökoer
* AP universaalne dobermann

1.3 Vastava kategooria konkursi võitja selgub punktiarvestuse alusel.

1.4 Dokumendid konkursil osalemiseks tuleb esitada hiljemalt järgmise aasta 31. jaanuariks EDÜ ametlikule meilile. Hiljem esitatud tulemusi ei arvestata. Konkursitulemuste esitamise blankett on leitav EDÜ kodulehelt. Välismaiste näituste ja võistluste tulemuste kohta tuleb esitada kirjelduslehe või diplomi koopia või vastava ürituse tulemusi kajastava internetilehekülje aadress.

II AP NÄITUSEKOERA konkurss

2.1 Konkurss jaguneb:

* AP kutsikas (arvestatakse beebi- ja kutsika-klassi tulemusi)
* AP juunior (arvestatakse juunior-klassi tulemusi)
* AP näitusekoer (arvestatakse noorte-, ava-, tšempion-, kasutus-klassi tulemusi)
* AP veteran (arvestatakse veteran-klassi tulemusi)

2.2 Punktiarvestusse lähevad ainult FCI liikmesriikides toimunud sertifikaadiõigusega näitused ja IDC.

2.3 Näitusekoera punktiarvestus

|  |  |
| --- | --- |
| Näitusel saavutatud koht | Punkte |
| PI/PE 1. | 4 |
| PI/PE 2. | 3 |
| PI/PE 3. | 2 |
| PI/PE 4. | 1 |

Rahvusvahelise näituse punktid korrutatakse koefitsiendiga 2, dobermannide erinäituse punktid koefitsiendiga 3, Euroopa ja Maailma Võitja punktid koefitsiendiga 4, IDC punktid koefitsiendiga 10.

Ava-, noorte-, kasutus- ja tšempionklassil annavad TP 2 ja VSP 1 lisapunkti, beebi-, kutsika-, juunior- ja veteranklassis vastava klassi TP 2 ja VSP 1 lisapunkti.

2.4 Beebidel, kutsikatel ja veteranidel läheb arvesse 2-5 näituse tulemust, juunioridel ja näitusekoertel 3-7 vähemalt „excellent“-hindega näitusetulemust.

2.5 Punkte saab ainult näituse toimumisriigi eeskirjade kohaselt saavutatud kohtade eest, mis peavad olema kantud kirjelduslehele. Rahvusvahelisel näitusel arvestatakse CACIB esimese ja res-CACIB teise koha punktide vääriliseks. Värvide lahus hindamisel saadud kohad lähevad arvesse ainult dobermannide erinäitusel.

2.6 AP näitusekoera tiitli võidab suurima punktisumma saanud koer.

2.7 Näitusetulemuste põhjal võib anda välja ka tiitlid

* AP näitusekennel
* AP aretusemane
* AP aretusisane

Nende tiitlite välja andmisel arvestatakse vähemalt 4 erineva koera sertifikaadiõigusega näitustelt saadud tulemusi. Osaleda saavad Eestis elavad ja Eestis registreeritud kennelnimega kasvatajad, kes on EDÜ liikmed, arvesse minevad koerad peavad elama Eestis.

III AP SPORTKOERA konkurss

3.1 Konkursil arvestatakse 2-5 koolitustulemust, arvesse lähevad ametlike Eestis toimunud või rahvusvaheliste tiitlivõistluste tulemused, mis on kantud koera võistlusraamatusse, samuti vastaval aastal sooritatud testid (BH, ZTP, Körung).

3.2 Sportkoera punktiarvestus:

1.astmes saadud tulemuse eksamiraamatusse kantud punktid korrutatakse 0,35-ga

2.astmes saadud tulemuse eksamiraamatusse kantud punktid korrutatakse 0,4-ga

3.astmes saadud tulemuse eksamiraamatusse kantud punktid korrutatakse 0,6-ga

Lisavõistlustel arvesse mineva eksami punktid korrutatakse lisaks 0,5-ga.

Lisakoefitsiendid: EDÜ MV – 1,5 ; EMV 2; IDC MV 3; FCI MV 5.

3.3 Sportkoera konkursi lisavõistluste puhul arvestatakse vastava ala 2-5 koolitustulemust, nende hulgas võib olla üks eksam järgmistest:

* AP kuulekuse koer (arvestatakse KK, BH, IGBH, SK, IGP B-osa tulemusi)
* AP jäljekoer (arvestatakse IFH, IGP FH ning PJK ja IGP A-osa tulemusi)
* AP kaitsekoer (arvestatakse IGP C-osa ja BC-võistluse C-osa tulemusi, konkursil osalemise eelduseks on vähemalt KK2 tulemus)
* AP päästekoer (arvestatakse IPO-R tulemusi)

3.4 AP sportkoera tiitli võidab suurima punktisumma saanud koer

3.5 Lisaks võib välja anda ka AP sportkoerte kenneli nimetuse – arvesse lähevad vähemalt 2-st eri pesakonnast pärineva vähemalt 4 erineva koera tulemused. Osaleda saavad Eestis elavad ja Eestis kennelnime omavad EDÜ liikmest kasvatajad.

IV AP UNIVERSAALNE DOBERMANN.

4.1 Konkursi tulemuse saamiseks liidetakse koera koht sportkoera konkursil ja näitusekoera konkursil, väiksema arvu punkte saanud koer saab tiitli. Kui on kaks võrdse punktide arvuga koera, on määravaks tulemus sportkoerte konkursil, kui ka see on võrdne, võidab arvestusaastal saavutatud suurema kaitseosa punktide arvuga koer.